Document ID: 32000R2032

A Bizottság 2032/2000/EK rendelete
(2000. szeptember 27.)
a Közösség külkereskedelmi statisztikájára és a tagállamok közötti kereskedelem statisztikájára vonatkozó ország- és területnómenklatúráról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 374/98/EK rendelettel [1] módosított, a Közösség és tagállamai, illetve a harmadik országok közötti áruforgalomra vonatkozó statisztikáról szóló, 1995. május 22-i 1172/95/EK tanácsi rendeletre [2],
mivel:
(1) Az említett rendelet 9. cikke szerint az ország- és területnómenklatúra bevezetése a Bizottság feladata,
(2) Ennek 2000. január 1-jén hatályos változatát a 2543/1999/EK bizottsági rendelet [3] melléklete tartalmazza,
(3) Az országok és területek alfabetikus kódolása a jelenleg hatályban lévő ISO alfa 2 szabványon alapul, amennyiben az a közösségi jogszabályok követelményeinek megfelel. Ezen túlmenően kívánatos egy átmeneti időszak megállapítása annak érdekében, hogy a tagállamok felkészülhessenek a módosítások alkalmazására. Az egyszerűsítés érdekében elengedhetetlen, hogy ez az átmeneti időszak az egységes vámokmányra vonatkozó jogszabályok módosító rendelkezéseinek a hatálybalépésével véget érjen.
(4) Az e rendeletben előírt intézkedések összhangban vannak a harmadik országokkal folytatott árukereskedelemmel kapcsolatos statisztikákkal foglalkozó bizottság véleményével,
ELFOGADTA EZT A RENDELETET:
1. cikk
A közösségi külkereskedelmi statisztikájára és a tagállamok közötti kereskedelmi statisztikára vonatkozó ország- és területnómenklatúra 2001. január 1-jétől hatályos változata a mellékletben található.
2. cikk
Ez a rendelet 2001. január 1-jén lép hatályba.
A 2454/93/EGK bizottsági rendelet [4] 37. és 38. mellékletét felülvizsgáló rendelkezések hatálybalépéséig azonban a tagállamok az e rendelet mellékletében felsorolt háromjegyű numerikus kódokat használhatják.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. szeptember 27-én.

Labels: 3
18
19
5